शिक्षक दिवस के अवसर पर डॉ एस राधाकृष्णन को श्रद्धांजलि अर्पित करते हुए प्रधानमंत्री मोदी ने कहा कि शिक्षकों द्वारा सिखाए गए मूल्य जीवन भर विद्यार्थियों के साथ रहते हैं। पीएम मोदी ने कहा कि अगर कोई समाज को सार्थक और सकारात्मक रूप से आगे ले जाने का कार्य करता है, तो वह शिक्षक ही है। यह सौभाग्य के साथ-साथ एक बड़े दायित्व की भी बात है और मुझे खुशी है कि हमारे शिक्षक पूरी प्रतिबद्धता के साथ अपने कर्तव्य का निर्वाह कर रहे हैं।